ประจำเดือนมาวันที่4มิ.ย.ไปฉีดยาคุมแบบ3เดือน ครั้งแรกวันที่6มิ.ย.หลังจากฉีดวันที่7มิ.ย.ประจำเดือนก็หมด แล้วกลับมามีเลือดสีน้ำตาลเข้มเกือบดำออกแบบเล็กน้อยวันที่14-29มิ.ย. เดือนก.ค.ประจำเดือนมาวันที่6-14แล้วก็หายไป มีเลือดออกเล็กน้อยหรือบางวันก็ออกเยอะเหมือนประจำเดือนตั้แต่วันที่24ก.ค.จนถึงปัจจุบันก็ยังไม่หยุดเป็น ตลอดระยะเวลาที่กล่าวมีเพศสัมพันธ์บ้างโดยไม่ใช่ถุงยางอนามัย อยากถามว่าอาการแบบนี้มีโอกาสท้องไหมคะ
สวัสดีค่ะ ผลข้างเคียงของยาฉีดคุมกำเนิดชนิดฮอร์โมนเดี่ยวหรือชนิดที่ฉีดทุก 3 เดือน อาจทำให้มีเลือดออกกะปริดกะปรอย หรือมีประจำเดือนมาปริมาณมาก หรือมานานกว่าปกติได้ ซึ่งมักจะเป็นในช่วงการฉีดยา 1-2 เข็มแรก หลังจากนั้น ประจำเดือนมักจะค่อยๆ มาน้อยลงจนขาดหายไปดังนั้น การที่มีเลือดออกตั้งแต่ 14-29 มิ.ย.และออกอีกในวันที่ 6-14 ก.ค. และมาอีกตั้งแต่วันที่ 24 ก.ค. จนถึงปัจจุบัน จึงน่าจะเกิดจากผลข้างเคียงของยาฉีดคุมกำเนิดได้ค่ะ หากเลือดที่ออกมีปริมาณไม่มาเกินไป และปริมาณมีแนวโน้มที่ลดลงอาจสังเกตอาการไปก่อนได้ค่ะ แต่หากเลือดที่ออกยังคงมีปริมารมากทุกวัน ไม่มีแนวโน้มที่จะลดลง ควรไปพบสูติ-นรีแพทย์เพื่อรับยาคุมกำเนิดเสริม หรือทานยาหยุดการไหลของเลือดค่ะสำหรับโอกาสในการตั้งครรภ์นั้น ถือว่าน้อยอย่างยิ่ง เนื่องจากยาฉีดคุมกำเนิด จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% เท่านั้นค่ะ